Вецярэвічы

Вецярэ́вічы. Сустракаецца таксама варыянт Пе́рвыя Вецярэ́вічы. (, ), раней Вечаровічы С. 199. або Вечарэвічы — вёска ў Пухавіцкім раёне Мінскай вобласці Беларусі, на рацэ Пціч. Уваходзіць у склад Шацкага сельсавета.

 Гісторыя 

 Вялікае Княства Літоўскае 
150px|міні|злева|Пячатка з «Пагоняй» і подпіс Соф’і Радзівіл (Алелькавіч), 1602 г.
Вядомы з XVII стагоддзя, калі ўваходзілі ў склад Слуцкага княства князёў Алелькавічаў. У 1589 годзе было 20 дымоў. Ад 1612 года праз вена і запіс апошняй княгіні Соф’і Алелькавічаўны перайшлі да Радзівілаў. У даведніках як «Гарады і вёскі Беларусі» раннюю гісторыю Вецярэвічаў памылкова прыпісваюць Вецярэвічам 2, аднак яшчэ ў сярэдзіне XIX стагоддзя на картах цяперашнія Вецярэвічы 2 не паказваліся, даведнік «Памяць. Пухавіцкі раён» дае правільныя звесткі. У XVIII стагоддзі ўваходзіла ў склад Менскага павета Менскага ваяводства Вялікага Княства Літоўскага. Напісанне старабеларускай мовай: Вечеровичи. 

У 1759 годзе трымаў у праве заставы Тэадор Незабітоўскі, які з намовы князя Гераніма Фларыяна Радзівіла чыніў адсюль напады на суседнія Вяркалы, якія былі ў валоданні Гервазыя Аскеркі, а пасля яго сына Антонія. За што Аскеркі судзіліся з нападнікам і доўга трывалі памежныя спрэчкі. 

 Пад уладай Расійскай імперыі 
У выніку другога падзелу Рэчы Паспалітай 1793 года тэрыторыя апынулася ў складзе Расійскай імперыі, у Ігуменскім павеце Мінскай губерні. У 1795 годзе была карчма. 

У 1806 годзе Юзаф Габрыель Аскерка і яго жонка Ганна з Чапскіх выкупілі Вецярэвічы ў Гераніма Фларыяна Радзівіла, якія мелі рэзідэнцыю ў Шацку Белым. Эксдывізійны суд праз даўгі Аскеркаў, які ішоў 1812—1816 гады, перадаў Вецярэвічы Грушвіцкім, якія мелі сядзібу ў Вяркалах. У валоданні Грушвіцкіх Вецярэвічы заставаліся да скасавання прыгоннага права ў 1861 года. 

Пасля 1861 года ў Шацкай воласці Ігуменскага павета. Праваслаўны прыход Парэчча. Паводле перапісу 1897 года ў вёсцы былі хлебазапасны магазін, піцейны дом, капліца. У 1906 годзе адкрылася земскае народнае вучылішча. 

 Найноўшы час 
З канца лютага 1918 года тэрыторыя акупаваная войскамі Германскай імперыі. 25 сакавіка 1918 года згодна з Трэцяй Устаўной граматай абвешчана часткай Беларускай Народнай Рэспублікі. У снежні 1918 года занята Чырвонай Арміяй, з 1 студзеня 1919 года ў адпаведнасці з пастановай І з’езда КП(б) Беларусі яна ўвайшла ў склад Савецкай Беларусі, з 27 лютага 1919 года — у ЛітБел ССР. У час польска-савецкай вайны ў жніўні 1919 — ліпені 1920 гадоў пад акупацыяй Польшчы (Мінская акруга ГУУЗ).

З 31 ліпеня 1920 года ў Беларускай ССР. У пачатку 1920-х гадоў працавала школа 1-й ступені. З 20 жніўня 1924 года ў Слабодскім сельсавеце Шацкага раёна Менскай акругі, з 4 жніўня 1927 года ў Грэскім раёне Менскай акругі (да 26 ліпеня 1930), з 8 ліпеня 1931 года ў Пухавіцкім раёне, з 20 лютага 1938 года ў Менскай вобласці. Пэўны час звалася Вецярэвічы-1.

У Другую сусветную вайну з канца чэрвеня 1941 года да пачатку ліпеня 1944 года пад акупацыяй Германіі. У ваколіцах вёскі дзейнічала савецкай партызанская брыгада «Буравеснік». 

У 2011 годзе вёска Вецярэвічы Вецярэвіцкага сельсавета Пухавіцкага раёна ператворана ў аграгарадок. Пасля зноў вёска.

Да 28 мая 2013 года вёска ўваходзіла ў склад Вецярэвіцкага сельсавета«Об изменении административно-территориального устройства районов Минской области». Решение Минского областного Совета депутатов от 28 мая 2013 г. № 234 .

 Насельніцтва 
 1800 год — 25 двароў, 130 жыхароў
 1860 год — 107 душ мужчынскага полу
 1897 год — 101 двор, 582 жыхары
 1908 год — 128 двароў, 721 жыхар
 1917 год — 138 двароў, 793 жыхары, усе беларусы
 2002 год — 50 двароў, 88 жыхароў
 2009 год — 79 жыхароўИтоговые данные перепеси населения Республики Беларусь 2009 года 
 2012 год — 43 гаспадаркі, 77 жыхароў
 2019 год — 71 жыхар

 Рэлігія 
 Праваслаўная царква. У вёсцы ёсць прыход іконы Божай Маці.

 Крыніцы 

 Літаратура 





 Спасылкі 

Катэгорыя:Шацкі сельсавет
Катэгорыя:Населеныя пункты Пухавіцкага раёна